EMF Printer Spool File Viewer - CodeProject 11,330,383 members (46,433 online)
Last Visit: 31-Dec-99 19:00 Last Update: 26-Mar-15 22:55Refresh1234 Next » Titaan en vark-kraakbeen moet Hope nou help | News24
Titaan en vark-kraakbeen moet Hope nou help
Hope, geliefde renosterkoei van die Lombardini-wildreservaat buite Jeffreysbaai nadat die tweede beskermende plaat op haar neus gesit is. Sy sal eersdaags ’n baanbreker-operasie ondergaan. Foto: VERSKAF Multimedia · User Galleries · News in Pictures
JEFFREYSBAAI se Lombardini-renoster, wat ’n wrede stropingsaanslag in Mei verlede jaar oorleef het en intussen Hope gedoop is, sal eersdaags ’n baanbreker-operasie ondergaan. In dié operasie, ’n eerste in sy soort op ’n renoster, gaan Hope onder meer ’n titaanplaat, waarop varkkraakbeen oorgeplant word, oor haar oop sinusholtes kry. Stropers het dié dier se horing tot onder die horingbed (groeiplaat) gekap, dus sal haar horings nooit weer teruggroei nie. Sy is Hope gedoop omdat sy as ’t ware hoop aan Johan Lottering, eienaar van die Lombardini-reservaat, gegee het dat sy wíl lewe toe sy vier dae ná die aanslag met die gapende neuswonde gevind is. Uit die vier renosters wat in ’n tydperk van twee weke op dié reservaat net buite Jeffreysbaai in die Oos-Kaap geteiken is, het net Hope oorleef.’n Beskermende plaat is kort ná die aanval oor haar oop sinusholtes aangebring, maar sy het die plaat teen al wat ’n ding is gekap en geskuur en dit moes toe verwyder word. So ook met die tweede plaat wat later aangebring is.Die jongste baanbreker-operasie sal vroeg volgende jaar behartig word deur die dokters Johan Marais van Saving the Survivors, wildveearts Jana Pretorius en die mediese spesialis dr. Nick Duneas, wat hoofsaaklik op menslike amputasies fokus.Volgens Lottering was die operasie aanvanklik nie ’n ideale opsie nie, maar nou het hulle geen ander keuse nie. “Hope se kakebeen is geweldig dun aan die een kant. Met die operasie bestaan die moontlikheid dat as sy haar neus stamp, haar kakebeen kan kraak. Gevolglik sal ons haar dan van kant moet maak. En dit is iets wat ons tot elke prys wil vermy.” Ten spyte van vele operasies sedert die aanval, het haar gapende wond nie voldoende genees nie, sê Lottering. “In die laaste operasie in Mei vanjaar is rekbare tou oor die wande van Hope se oop sinusholtes gespan sodat die weefsel nader aan mekaar getrek kon word, maar die opening het nie na wense verklein nie. “Dié dat ons besluit het om nou wel die operasie te doen,” verduidelik Lottering.Dit is egter ’n lang proses. Eers sal daar X-strale geneem moet word – ’n ietwat moeilike taak as dit by wilde diere kom. Volgende moet 3D-afdrukke gemaak word om die vorm van die titaanplaat te bepaal. “Ons hoop om al die voorbereidingswerk teen einde vanjaar klaar te hê om vroeg volgende jaar die plaat in te sit,” sê Lottering. Daar sal verder varkkraakbeen oor die plaat geplaas word om die herstelproses te bespoedig. ’n Ballon, wat geleidelik opgeblaas sal word, gaan onder die vel op haar heup of boud ingeplant word sodat die vel kan rek. Dié vel sal dan later oor die kraakbeen op haar neus oorgeplant word. En om dié vel se verdere groei te bevorder, gaan Hope ook tydens die operasie kunsmatig geïnsemineer word.“As sy dragtig raak, sal dit haar selverde-ling versnel en die natuurlike groei van die vel op haar neus stimuleer,” sê Lottering. Volgens Lottering sal die hele proses nagenoeg twee jaar duur. Join the conversation!